**Tájékoztató a támogatott diákok tankönyvigényléséről**

Kedves Szülők!

Idén is kedvezményes tankönyvellátásban részesülhetnek a törvény szerint a

* tartósan beteg vagy fogyatékos tanulók (erről **szakorvosi igazolás** szükséges, vagy a magasabb családi pótlék folyósításáról szóló igazolás);
* három- vagy többgyermekes családban élő gyermekek (ehhez családonként 1 példányban kell leadni a [***nyilatkozat****ot*](http://jelky.hu/wp-content/uploads/2013/02/nyilatkozat2016-2017.doc) az eltartott gyermekekről, és a családi pótlék folyósításáról szóló igazolás is szükséges);
* rendszeres gyermekvédelmi kedvezményben részesülő tanulók (az erről szóló **határozat** másolata szükséges). Ez utóbbi kedvezményt a lakóhely szerinti önkormányzatnál lehet igényelni (ott adnak tájékoztatást, milyen iratokat szükséges hozzá benyújtani).

A nagycsaládosoknak szóló nyilatkozatot az igénylőlaphoz csatolva kapják meg. A családban élő 18. életévüket betöltött tanulókról iskolalátogatási, ill. hallgatói jogviszony-igazolás szükséges! Ha valamelyik gyermek csak 2016 őszén szeretné megkezdeni tanulmányait a felsőoktatásban, kérem, azt is tüntessék fel a nyilatkozaton, úgy, hogy egyértelmű legyen, még nem jár oda! (Ha nyáron kiderül, hogy fölvették, kérjük, azt jelezzék az iskolának a fenti elérhetőségen.)

*Azok a kedvezményben részesülő tanulók, akik nem kaptak* [***„Igénylőlap tanulói tankönyvtámogatáshoz”***](http://jelky.hu/wp-content/uploads/2013/02/igenylolap_tanuloi_tankonyvtamogatashoz_2016-2017.doc) *elnevezésű nyomtatványt, az iskola honlapjáról letölthetik a tankönyvrendelés címszó alatt.*

**Az ingyenes tankönyvet iskolánk könyvtári kölcsönzéssel tudja biztosítani,** azazminden tankönyvet (szeptembertől júniusig) kölcsönöznek a diákok.A tanév végén a könyvtárból kölcsönzött tankönyveket visszakérjük. Az érettségi felkészüléshez szükséges könyvek a könyvtárból bármikor kölcsönözhetőek.

**Amennyiben a tankönyvek elvesznek, azok árát tanév végén meg kell téríteni.**

A kedvezményre való jogosultság igazolása még nem elég, hogy ingyen tankönyvet kapjon a gyermek, ehhez le kell adni egy igénylőlapot is. Az [***„Igénylőlap tanulói tankönyvtámogatáshoz”***](http://jelky.hu/wp-content/uploads/2013/02/igenylolap_tanuloi_tankonyvtamogatashoz_2016-2017.doc) nevű nyomtatványt csak azok töltsék ki, akik jogosultak, és szeretnék igénybe venni a könyvtárból kölcsönözhető ingyen tankönyv lehetőségét. (A szülői aláírást ne felejtsék el!)

**Az „Igénylőlap a tanulói tankönyvtámogatáshoz” és az ahhoz tartozó mellékletek és igazolások végső leadási határideje: 2016. április 15-e, péntek!**

Tisztelettel:

Marton Éva

könyvtáros

Budapest, 2016. március 31.